
‏ז' סיון תשע"ט
‏10 יוני 2019


לכבוד 


שלום רב,


הנדון: בקשה לקבלת מידע מכוח חוק חופש המידע, תשנ"ח 1998 – 
ועדת רישוי חשמלאים
סימוכין: מכתבך מיום 10.6.19
         
ראשית, אני מודה על פנייתך, כמופיע בסימוכין למכתבי זה.
בפנייתך למשרדנו ביקשת לקבל מידע שעניינה: רישוי חשמלאים.
באופן ספציפי יותר, ביקשת לקבל את קובץ הוידאו מהופעתך, כך לדבריך, בפני הוועדה לרישוי חשמלאים מתאריך  5.9.18.
מבירור שנערך עולה כי הנושא אמנם היה בעבר מטופל על ידי המשרד, אולם כיום מצוי בתחום אחריות משרד העבודה והרווחה.
בהקשר זה, אבקש להביא לידיעתך כי בחודש יולי 2016, התקבלה החלטת ממשלה מס' 1754, שעניינה: העברת תחום התעסוקה ממשרד הכלכלה והתעשייה למשרד הרווחה והשירותים החברתיים.
מצ"ב ההחלטה:
http://www.pmo.gov.il/Secretary/GovDecisions/2016/Pages/dec1754.aspx
בעקבות יישום ההחלטה שלעיל, אגף אסדרת עיסוקים – היחידה המקצועית הרלוונטית לבקשת המידע שהגשת, כמו יתר יחידות התעסוקה של משרדנו (במתכונתו הקודמת), הועבר למשרד הרווחה והשירותים החברתיים והוא איננו נמנה יותר על יחידות משרד הכלכלה, במתכונתו הנוכחית.
כיתר משרדי הממשלה, משרד העבודה, הרווחה והשירותים החברתיים, מטפל בהעמדת מידע לציבור, אם באופן יזום ואם בתגובה לפניות מבקשי המידע – באופן עצמאי.
[bookmark: _GoBack]
לפיכך, ובהתאם לאמור בסע' 8 (5) לחוק חוק חופש המידע, התשנ"ח-1998, לפיו: 
"רשות ציבורית רשאית לדחות בקשה לקבלת מידע באחד מאלה: המידע נוצר בידי רשות ציבורית אחרת, ואין בהפניית המבקש לאותה רשות כדי להכביד הכבדה בלתי סבירה על קבלתו של המידע על ידו; ואולם, בדחותה בקשה לפי פסקה זו, תפנה הרשות הציבורית את המבקש לרשות הציבורית אשר בידיה נוצר המידע."
אבקש להפנותך למשרד העבודה, הרווחה והשירותים החברתיים, לשם קבלת המידע. 
מקווה שהייתי לך לעזר אשמח לעמוד לרשותך גם בעתיד, בכל הנוגע לנושאים עליהם אמון משרדנו.



בברכה
יוסי זולפן,

  הממונה על חוק חופש המידע
   משרד הכלכלה והתעשייה

















העתק: עו"ד אמל כולאב, הלשכה המשפטית 

משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

